Craiova Live

Expoziție „Culorile Copilăriei“
2026-06-22 09:00 - 17:00, 2026-06-23 09:00 - 17:00, 2026-06-24 09:00 - 17:00, 2026-06-25 09:00 - 17:00, 2026-06-26 09:00 - 17:00 (Europe/Bucharest) | Galeriile Cromatic, str. Al. Macedonski, nr. 28, Craiova, Dolj, România
Centrul Județean de Cultură și Artă Dolj – Secția pentru Conservarea și Promovarea Culturii Tradiționale vernisează joi, 28 mai 2026, ora 16:00, la Galeriile „Cromatic“, expoziția „Culorile Copilăriei“, realizată cu prilejul Zilei Internaționale a Copilului.
Pe simezele „Cromatic“ expun 32 de copii și mămici lucrări create sub coordonarea lui Daniel Guță, artist plastic, membru UAP și curatorul expoziției „Culorile Copilăriei“. Creațiile au prins contur în cadrul atelierelor de pictură săptămânale desfășurate în cadrul Secției pentru Conservarea și Promovarea Culturii Tradiționale a Centrului Județean de Cultură și Artă Dolj, în parteneriat cu Seniori Art Craiova și Cromatic Art Studio.
Expoziția va rămâne pe simezele Galeriilor „Cromatic“ până la finele lunii iunie și va putea fi vizitată de luni până vineri, între orele 09:00 – 16:00.
Frumusețea picturii și a desenelor se va armoniza la vernisaj cu acordurile pianului, reunite într-un medalion muzical dăruit publicului de copiii: Alessia Vasilescu (7 ani), Clara Iren Pădeanu (7 ani), Ecaterina Ilinca Foculescu (9 ani), David Marius Mîrzeanu (9 ani), Rareș Lucan (10 ani), Miruna Laura Gigiu (11 ani), Ruxandra Lucan (13 ani).
Alături de creatorii în culorile copilăriei vor fi și profesorii Ovidiu Bărbulescu și Nicolae Marinescu.
